CELEX: 21994A0103(34)
Language: el
Date: 1992-05-02 00:00:00
Title: Συμφωνία για τον Ευρωπαϊκό Οικονομικό Χώρο - Πρωτόκολλο 33 σχετικά με τις διαιτητικές διαδικασίες

Avis juridique important

|

21994A0103(34)

Συμφωνία για τον Ευρωπαϊκό Οικονομικό Χώρο - Πρωτόκολλο 33 σχετικά με τις διαιτητικές διαδικασίες  

Επίσημη Εφημερίδα αριθ. L 001 της 03/01/1994 σ. 0204 - 0204

ΠΡΩΤΟΚΟΛΛΟ 33σχετικά με  τις διαιτητικές διαδικασίες1.  Εάν μια διαφορά υποβληθεί σε διαιτησία, ορίζονται τρεις  διαιτητές, εκτός εάν τα μέρη της διαφοράς αποφασίσουν διαφορετικά. 2.  Καθένα από τα δύο μέρη της διαφοράς διορίζει, εντός τριάντα ημερών, από ένα διαιτητή. 3.  Οι διαιτητές που ορίζονται με αυτόν τον τρόπο, διορίζουν, κοινή συναινέσει, έναν επιδιαιτητή, ο  οποίος πρέπει να είναι υπήκοος συμβαλλόμενου μέρους άλλου από εκείνα των διορισθέντων διαιτητών.  Εάν οι διαιτητές δεν μπορέσουν να συμφωνήσουν εντός δύο μηνών από τον διορισμό τους, ο επιδιαιτητής  επιλέγεται από αυτούς από κατάλογο επτά προσώπων, τον οποίο συντάσσει η Μικτή Επιτροπή του ΕΟΧ. Η  Μικτή Επιτροπή καταρτίζει και αναθεωρεί τον ανωτέρω κατάλογο, σύμφωνα με τον κανονισμό λειτουργίας  της. 4.  Το διαιτητικό δικαστήριο, εκτός εάν τα συμβαλλόμενα μέρη αποφασίσουν διαφορετικά, θεσπίζει τον  κανονισμό λειτουργίας του. Αποφασίζει κατά πλειοψηφία.